CELEX: 32009R1165
Language: bg
Date: 2009-11-27 00:00:00
Title: Регламент (ЕО) № 1165/2009 на Комисията от 27 ноември 2009 година за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен стандарт за финансово отчитане (МСФО) 4 и МСФО 7 (Текст от значение за ЕИП)

1.12.2009   
            
            
               BG
            
            
               Официален вестник на Европейския съюз
            
            
               L 314/21
            
         
      РЕГЛАМЕНТ (ЕО) № 1165/2009 НА КОМИСИЯТА
   
   от 27 ноември 2009 година
   за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен стандарт за финансово отчитане (МСФО) 4 и МСФО 7
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1), и по-специално член 3, параграф 1 от него,
   като има предвид, че:
   
               (1)
            
            
               С Регламент (ЕО) № 1126/2008 на Комисията (2) бяха приети някои международни стандарти и разяснения, които съществуваха към 15 октомври 2008 г.
            
         
               (2)
            
            
               На 5 март 2009 г. Съветът по международни счетоводни стандарти (СМСС) публикува изменения на Международен стандарт за финансово отчитане (МСФО) 4 Застрахователни договори и на МСФО 7 Финансови инструменти: оповестяване, наричани по-долу „изменения на МСФО 4 и МСФО 7“. Измененията на МСФО 4 и МСФО 7 имат за цел да се засили употребата на оповестявания на оценки на справедливата стойност и на ликвидния риск, свързан с финансовите инструменти.
            
         
               (3)
            
            
               Консултацията с Техническата експертна група (ТЕГ) към Европейската консултативна група за финансова отчетност (ЕКГФО) потвърждава, че измененията на МСФО 4 и МСФО 7 отговарят на техническите критерии за приемане, формулирани в член 3, параграф 2 от Регламент (ЕО) № 1606/2002. В съответствие с Решение 2006/505/ЕО на Комисията от 14 юли 2006 г. за създаване на група за проучване на становищата относно счетоводните стандарти, предназначена да консултира Комисията за обективността и неутралитета на становищата на Европейската консултативна група за финансова отчетност в Европа (ЕКГФО) (3), групата за проучване на становищата относно счетоводните стандарти разгледа становището на ЕКГФО по приемане на измененията и го представи на Комисията като неутрално и обективно.
            
         
               (4)
            
            
               Следователно Регламент (ЕО) № 1126/2008 следва да бъде съответно изменен.
            
         
               (5)
            
            
               Предвидените в настоящия регламент мерки са съобразени със становището на Регулаторния комитет по счетоводство,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 1126/2008 се изменя, както следва:
   
               (1)
            
            
               Международен стандарт за финансово отчитане (МСФО) 4 се изменя, както е предвидено в приложението към настоящия регламент;
            
         
               (2)
            
            
               МСФО 7 се изменя, както е предвидено в приложението към настоящия регламент.
            
         Член 2
   Всяко дружество прилага измененията на МСФО 4 и МСФО 7, както са посочени в приложението към настоящия регламент, най-късно от датата, на която започва неговата първа финансова година след 31 декември 2008 г.
   Член 3
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 ноември 2009 година.
      
         
            За Комисията
         
         Charlie McCREEVY
         
         
            Член на Комисията
         
      
   
   
      (1)  ОВ L 243, 11.9.2002 г., стр. 1.
   
      (2)  ОВ L 320, 29.11.2008 г., стр. 1.
   
      (3)  ОВ L 199, 21.7.2006 г., стр. 33.
   
      ПРИЛОЖЕНИЕ
      
         МЕЖДУНАРОДНИ СЧЕТОВОДНИ СТАНДАРТИ
      
      
                  МСФО 4
               
               
                  Изменение на Международен стандарт за финансово отчитане 4 Застрахователни договори
                  
               
            
                  МСФО 7
               
               
                  Изменения на Международен стандарт за финансово отчитане 7 Финансови инструменти: оповестяване
                  
               
            
         Възпроизвеждането е разрешено на територията на Европейското икономическо пространство. Всички права са запазени извън ЕИП с изключение на правото за възпроизвеждане за лична употреба или друга честна сделка. Допълнителна информация може да се получи от СМСС на адрес www.iasb.org
      
      
         Изменения на Международен стандарт за финансовo отчитане 7
      
      
         
            Финансови инструменти: оповестяване
         
      
      
         Параграф 27 се изменя. Добавят се параграфи 27А и 27Б.
      
      ЗНАЧЕНИЕ НА ФИНАНСОВИТЕ ИНСТРУМЕНТИ ЗА ФИНАНСОВОТО СЪСТОЯНИЕ И РЕЗУЛТАТА ОТ ДЕЙНОСТТА
      
         Други оповестявания
      
      
         Справедлива стойност
      
      
                  27
               
               
                  За всеки клас финансови инструменти предприятието оповестява методите, а в случаите, когато се използва техника на оценяване – и допусканията, които се използват при определянето на справедливите стойности на всеки клас финансови активи или финансови пасиви. Например, ако е подходящо, предприятието оповестява информация относно предположенията, свързани с процентите на предплащане, процентите на оценените кредитни загуби и лихвените проценти или дисконтовите проценти; Ако техниката на оценяване бъде изменена, предприятието оповестява това изменение и причините за него.
               
            
                  27А
               
               
                  За да направи оповестяванията, изисквани по параграф 27Б, предприятието класифицира оценките на справедливата стойност като използва йерархия на справедливите стойности, отразяваща значението на използваните при оценяването елементи. Йерархията на справедливите стойности има следните нива:
                  
                              а)
                           
                           
                              листингови (некоригирани) цени на активните пазари за идентични активи или пасиви (ниво 1);
                           
                        
                              б)
                           
                           
                              други елементи при актив или пасив, освен включените в ниво 1 листингови цени, които биват могат да се наблюдават или пряко (например цени), или косвено (например основан и на цени) (ниво 2); както и
                           
                        
                              в)
                           
                           
                              елементите при актив или пасив, които не се основават на наблюдаема пазарна информация (ненаблюдаеми елементи) (ниво 3).
                           
                        Нивото в йерархията на справедливите стойности, в рамките на която се категоризира оценяването на справедливата стойност в цялостния му обхват, се определя въз основа на най-ниския елемент от нивото, който е от значение за оценяването на справедливата стойност в цялостния му обхват. За тази цел значението на даден елемент се оценява като се съпоставя с оценяването на справедливата стойност в цялостния му обхват. Ако при оценяването на справедливата стойност бъдат използвани наблюдаеми елементи, които се нуждаят от значително коригиране, основано на ненаблюдаеми елементи, такова признаване е от ниво 3. За оценяването на значението на даден елемент за оценяването на справедливата стойност в цялостния му обхват е необходимо да бъдат взети предвид специфичните за даден актив или пасив фактори.
               
            
                  27Б
               
               
                  За признати в отчета за финансовото състояние оценки на справедливата стойност предприятието, за всеки клас финансови инструменти, оповестява:
                  
                              а)
                           
                           
                              нивото в йерархията на справедливите стойности, към което оценките на справедливата стойност са категоризирани в цялостния им обхват, като оценките на справедливата стойност се разслояват в съответствие с определените в параграф 27А нива.
                           
                        
                              б)
                           
                           
                              всяко значимо прехвърляне между ниво 1 и ниво 2 от йерархията на справедливите стойности и причините за него. Прехвърлянията във всяко от нивата се оповестяват и разглеждат отделно от прехвърлянията от всяко от тях. За тази цел значимостта се преценява по отношение на печалбата или загубата и общата стойност на активите или пасивите.
                           
                        
                              в)
                           
                           
                              за оценките на справедливата стойност в ниво 3 от йерархията на справедливите стойности – равнение от началните към крайните салда, като се оповестяват отделно измененията поради:
                              
                                          i)
                                       
                                       
                                          общата печалба или загуба за периода, призната в печалбата или загубата (както и описание на това къде в отчета за всеобхватния доход или, ако е представен, отделния отчет за доходите тази обща печалба или загуба е представена);
                                       
                                    
                                          ii)
                                       
                                       
                                          общата печалба или загуба, призната в друг всеобхватен доход;
                                       
                                    
                                          iii)
                                       
                                       
                                          покупки, продажби, емисии и уреждания на задължения (всеки тип движение се оповестява отделно); както и
                                       
                                    
                                          iv)
                                       
                                       
                                          прехвърляния към или от ниво 3 (всички прехвърляния поради изменения при наблюдаемостта на пазарната информация) – и причините за тях. За значимите прехвърляния, прехвърлянията към ниво 3 се оповестяват и разглеждат отделно от прехвърлянията от ниво 3.
                                       
                                    
                        
                              г)
                           
                           
                              размерът на общата печалба или загуба за периода в буква в), i) по-горе, включен в печалбата или загубата, съотносима към печалбата или загубата при държаните в края на отчетния период активи или пасиви, както и описание на това къде в отчета за всеобхватния доход или, ако е представен, отделния отчет за доходите тази обща печалба или загуба е представена).
                           
                        
                              д)
                           
                           
                              за оценки на справедливите стойности в ниво 3 – ако замяната на едно или няколко от елементите с други разумно допустими предположения би изменила в голяма степен справедливата стойност, предприятието оповестява това обстоятелство и оповестява ефекта от тези изменения. Предприятието оповестява как е изчислило ефекта от замяната с разумно допустимо предположение. За тази цел значимостта се преценява по отношение на печалбата или загубата и общата стойност на активите или пасивите, или, когато промените в справедливата стойност са признати в друг всеобхватен доход – общата стойност на собствения капитал.
                           
                        Предприятието представя изискваните в настоящия параграф количествени оповестявания в табличен вид, освен ако е по-подходящ друг формат.
                  
                     Параграф 39 се изменя. Добавя се параграф 44Ж.
                  
               
            
         Ликвиден риск
      
      
                  39
               
               
                  Предприятието оповестява:
                  
                              а)
                           
                           
                              анализ на падежа на недеривативните финансови задължения (включително емитираните договори за финансови гаранции), който показва оставащите падежи по договор;
                           
                        
                              б)
                           
                           
                              анализ на падежа на деривативните финансови задължения. Анализът на падежа включва оставащите падежи по договор за деривативните финансови задължения, за които падежите по договор са ключови за разбирането на времевия график на всеки един от паричните потоци (вж. параграф Б11Б).
                           
                        
                              в)
                           
                           
                              описание как то управлява този ликвидния риск, произтичащ от букви а) и б).
                           
                        
            ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
      
                  44Ж
               
               
                  С Подобренията във връзка с оповестяването на финансовите инструменти (изменения на МСФО 7) от март 2009 г. се изменят параграфи 27, 39 и Б11 и се добавят параграфи 27А, 27Б, Б10А и Б11А—Б11Е. Предприятието прилага тези изменения за годишните периоди, започващи на или след 1 януари 2009 година. През първата година на прилагане не е необходимо предприятието да предоставя съпоставителна информация за изискваните от измененията оповестявания. По-ранното прилагане се разрешава. Ако предприятието прилага изменението за по-ранен период, то оповестява този факт.
               
            
         Допълнение А
         Дефинирани термини
         
            Изменя се следният термин:
         
         
                     ликвиден риск
                  
                  
                     Рискът, при който предприятието среща трудности да спазва задълженията по отношение на финансовите пасиви, уреждани с наличности или друг финансов актив.
                  
               
      
         Приложение Б
         Насоки за прилагане
         
            Едно заглавие и параграф Б11 се изменят. Добавят се параграфи Б10A и B11A–B11Е, а параграфи Б12–Б16 се заличават. Параграфи Б12 и B13 се заменят с параграфи Б11В, букви а) и б). Параграфи Б14 и B16 се заменят с параграф Б11Г.
         
         
            Естество и степен на рисковете, възникващи от финансови инструменти (параграфи 31-42)
         
         
            Количествени оповестявания на ликвидния риск (параграфи 34, буква а) и 39, букви a) и б))
         
         
                     Б10А
                  
                  
                     В съответствие с параграф 34, буква а) предприятието оповестява обобщени количествени данни за изложеността си на ликвиден риск въз основа на информацията, представяна вътрешно пред ключовия управленски персонал. Предприятието обяснява как е определило тези данни. Ако включените в тези данни изходящи парични потоци (или друг финансов актив) могат:
                     
                                 а)
                              
                              
                                 да възникнат значително по-рано от посоченото в информацията или
                              
                           
                                 б)
                              
                              
                                 да се различават значително от посочените в информацията (например за дериватив, който е включен в информацията въз основа на нетно уреждане, но за който контрагентът има опция да изиска брутно уреждане),
                              
                           предприятието обявява този факт и предоставя количествена информация, която позволява на ползвателите на финансовите му отчети да оценят степента на риска, освен ако тази информация не е включена в анализите на падежите по договор, изисквани в параграф 39, букви а) или б).
                  
               
                     Б11
                  
                  
                     При изготвянето на анализите на падежите, изисквани от параграф 39, букви а) и б), предприятието използва своята преценка, за да определи подходящ брой времеви диапазони. Например, предприятието може да определи, че са подходящи следните времеви диапазони:
                     
                                 а)
                              
                              
                                 до един месец;
                              
                           
                                 б)
                              
                              
                                 от един до три месеца;
                              
                           
                                 в)
                              
                              
                                 от три месеца до една година; както и
                              
                           
                                 г)
                              
                              
                                 от една до пет години.
                              
                           
               
                     Б11А
                  
                  
                     Като съблюдава параграф 39, букви а) и б), предприятието не отделя внедрен дериватив от хибриден (комбиниран) финансов инструмент. За такъв инструмент предприятието прилага параграф 39, буква а).
                  
               
                     Б11Б
                  
                  
                     В параграф 39, буква б) от предприятието се изисква да обяви количествен анализ на падежите за деривативните финансови задължения, който посочва оставащите падежи по договор, ако последните са ключови за разбирането на времевия график на паричните потоци. Такъв е например случаят с:
                     
                                 а)
                              
                              
                                 лихвен суап с оставащ срок на падежа 5 години в хеджиране на паричен поток на финансов актив или пасив с плаваща лихвена ставка.
                              
                           
                                 б)
                              
                              
                                 всички задължения по заеми.
                              
                           
               
                     Б11Б
                  
                  
                     В параграф 39, букви а) и б) от предприятието се изисква да обяви анализ на падежите за финансовите задължения, който посочва оставащите падежи по договор за някои финансови задължения. В това оповестяване:
                     
                                 а)
                              
                              
                                 когато контрагентът има избор кога да плати една стойност, пасивът се отнася към най-ранния период, в който предприятието може да бъде задължено да плати. Например финансови пасиви, които предприятието може да бъде задължено да изплати при поискване (например отворени депозити), се включват в най-ранния времеви диапазон.
                              
                           
                                 б)
                              
                              
                                 когато предприятието е задължено да предоставя суми на вноски, всяка вноска се отнася към най-ранния период, в който предприятието може да бъде задължено да плати. Например, един ангажимент по неизтеглен кредит се включва във времевия диапазон, съдържащ най-ранната дата, на която може да бъде изтеглен.
                              
                           
                                 в)
                              
                              
                                 за издадените договори за финансови гаранции, максималният размер на гаранцията се отнася към най-ранния период, в който тя може да бъде поискана.
                              
                           
               
                     Б11Е
                  
                  
                     Стойностите по договор, оповестени в анализа на падежите (както се изисква в параграф 39, букви а) и б)), са недисконтираните парични потоци по договорите, например:
                     
                                 а)
                              
                              
                                 брутните задължения по финансови лизинги (преди изваждане на финансовите разходи);
                              
                           
                                 б)
                              
                              
                                 цените, уточнени във форуърдни споразумения за закупуване на финансови активи с парични средства;
                              
                           
                                 в)
                              
                              
                                 нетните суми за лихвени суапове от вида „плащане на променливи лихви, получаване на фиксирани лихви“, при които се разменят нетни парични потоци;
                              
                           
                                 г)
                              
                              
                                 договорените суми за размяна в деривативен финансов инструмент (например валутен суап), при който се разменят брутни парични потоци; както и
                              
                           
                                 д)
                              
                              
                                 брутни задължения по заеми.
                              
                           Подобни недисконтирани парични потоци се различават от сумата, отразена в отчета за финансовото състояние, тъй като тя се основава на дисконтирани парични потоци. Когато стойността за плащане не е фиксирана, стойността, която се оповестява, се определя чрез отнасяне към условията, съществуващи в края на отчетния период. Например, когато стойността за плащане варира съобразно промените в някакъв индекс, стойността, която се оповестява, може да се базира на нивото на индекса в края на отчетния период.
                  
               
                     Б11Д
                  
                  
                     В параграф 39, буква в) от предприятието се изисква да опише как управлява ликвидния риск, съдържащ се в оповестените в количествените оповестявания (изисквани от параграф 39, букви а) и б)) компоненти. Предприятието оповестява анализ на падежа на финансовите активи, които то държи, за да управлява ликвидния риск (например високоликвидни финансови активи или такива, които биха генерирали парични постъпления за компенсиране на изходящите парични потоци поради финансови задължения), ако тази информация позволява на ползвателите на финансовите му отчети да оценят естеството и степента на ликвидния риск.
                  
               
                     Б11Е
                  
                  
                     Други фактори, които предприятието може да отчете при предоставяне на изискваното в параграф 39, буква в) оповестяване, включват – без да се ограничават до – факта дали предприятието:
                     
                                 а)
                              
                              
                                 се ползва от кредитни улеснения (например кредитни линии на търговски книжа) или други кредитни линии (кредитни улеснения от типа „stand-by“), които може да използва, за да посрещне нуждите си от ликвидност;
                              
                           
                                 б)
                              
                              
                                 има депозити в централни банки, за да посреща нуждите си от ликвидност;
                              
                           
                                 в)
                              
                              
                                 има диверсифицирани източници на финансиране;
                              
                           
                                 г)
                              
                              
                                 има значителна концентрация на ликвиден риск или в активите си, или в източниците си на финансиране;
                              
                           
                                 д)
                              
                              
                                 има, за управление на ликвидния риск, процедури за вътрешен контрол и планове за извънредни обстоятелства;
                              
                           
                                 е)
                              
                              
                                 има инструменти, които включват условия за ускорено изплащане (например при снижаване на кредитния рейтинг на предприятието);
                              
                           
                                 ж)
                              
                              
                                 има инструменти, които могат да изискват предоставянето на обезпечение (например марджин-кол за деривативи);
                              
                           
                                 з)
                              
                              
                                 има инструменти, които позволяват на предприятието да избира дали да уреди финансовите си задължения чрез наличности (или друг финансов актив) или собствени акции; или
                              
                           
                                 и)
                              
                              
                                 има инструменти, за които се отнасят условията на споразумения за общо уреждане на задълженията.
                              
                           
               
                     Б12-Б16
                  
                  
                     [Заличени]
                  
               
      
         Изменения към международен стандарт за финансова отчетност 4
      
      
         
            „Застрахователни договори“
         
      
      
         Параграф 39, буква г) се изменя.
      
      ОПОВЕСТЯВАНЕ
      
         Същност и степен на рисковете, възникващи от застрахователните договори
      
      
                  39
               
               
                  
                              г)
                           
                           
                              информация за кредитния риск, ликвидния риск и пазарния риск, която би се изисквала съгласно параграфи 31 – 42 от МСФО 7, ако застрахователните договори са в обхвата на МСФО 7. Въпреки това:
                              
                                          i)
                                       
                                       
                                          застрахователят не трябва да предоставя анализи на предстоящите падежи, каквито се изискват в параграф 39, букви а) и б) от IFRS 7, ако вместо това оповести информация относно очаквания времеви график на нетните парични потоци, произтичащи от признати застрахователни задължения. Това може да стане под формата на анализ на сумите по очаквания график, признати в отчета за финансовото състояние.
                                       
                                    
                                          ii)
                                       
                                       
                                          …